**JEGYZŐKÖNYV**

**Hidas Község Önkormányzat**

**Képviselő-testületének**

**2022. november 15.napján**

megtartott rendkívüli, nyilvános üléséről.

**Hozott határozatok:**

**80/2022.(XI.15)**

**81/2022.(XI.15.)**

**JEGYZŐKÖNYV**

A jegyzőkönyv készült **2022. november 15. napján 10.00 órai kezdettel**

**Hidas** Község Önkormányzat Képviselő-testületének **rendkívüli nyilvános** ülésén.

**Az ülés helye:** Hidas, Kossuth L. u. 50/II.

Polgármesteri Hivatal Tanácsterme

**Jelen voltak:**

1. Berg Csaba polgármester
2. Dr. Balázs Dalma képviselő
3. Fábián Izabella képviselő
4. Kérő Imre képviselő
5. Steiner-Orosházi Szandra képviselő

**Valamint**:

Dr. Tóth Attila jegyző

Lovászné Mohai Mónika jkv. vezető

Az ülésről távol volt: Borsosné Schwáb Rita és Fényes Endre képviselő.

**Berg Csaba polgármester** köszöntötte a megjelenteket, és megnyitotta a képviselő-testületi ülést. A jelenléti ív alapján megállapította, hogy a testületi ülés határozatképes, a megválasztott 7 fő képviselőből 5 fő jelen van.

**Berg Csaba polgármester** ezt követően a kiküldött meghívóban szereplővel megegyezően ismertette az ülés napirendjét.

A képviselő-testület 5 igen szavazattal, ellenszavazat és tartózkodás nélkül– minősített többséggel- az alábbi határozatot hozta:

**Hidas Község Önkormányzat Képviselő-testületének**

**80/2022.(XI.15.) számú határozata**

**Elfogadott napirendi pont:**

1. Az energiaválsággal kapcsolatos halaszthatatlan döntések, valamint az E.ON teljes földgázellátásról szóló árajánlatának megtárgyalása.

Ea.: Berg Csaba polgármester, Dr. Tóth Attila jegyző

1. **Az energiaválsággal kapcsolatos halaszthatatlan döntések, valamint az E.ON teljes földgázellátásról szóló árajánlatának megtárgyalása**

**Ea.: Berg Csaba polgármester, Dr. Tóth Attila jegyző**

**Berg Csaba polgármester** tájékoztatta a képviselőket, hogy az önkormányzat, mint már ismeretes megkapta a földgázellátásról szóló árajánlatát az E.ON közüzemi szolgáltatótól, -melyben elsőkörben 32 szeresen nagyobb összegű szolgáltatási díjjal egybekötött gáz közüzemi díjat állapított meg az előző évhez képest. A kapott árajánlat kapcsán megkeresték az E.ON Önkormányzati Szolgálatát telefonon, illetve levélben egyaránt, melyben új árajánlatot kértek. Az újabb árajánlat is megérkezett, mely az előző évhez képest 10 szeres közüzemi díjat állapított meg.

Hangsúlyozta, hogy a Művelődési ház bezárásra került, a Könyvtári könyveket a könyvtáros házhoz viszi, amennyiben igény van rá. A Hivatali munkatársak is e hét csütörtöktől- minden hét csütörtök, péntek napján. homooficebe fognak dolgozni. A hivatalban az elektromos fűtés is múlt héttől került bekapcsolásra, a következő hét elejétől kerül bekapcsolásra a gázfűtés, mely hétfő, kedd és szerdai napokon fog üzemelni.

**Berg Csaba polgármester** tájékoztatta a képviselőket, hogy az óvoda épületének vegyes tüzelésére való átállására vonatkozó rendszer kiépítésével kapcsolatos árajánlatot kértek egy helyi vállalkozótól, mivel lehetőség mely árajánlat még nem érkezett meg. Megjegyezte, hogy az óvoda nem lesz bezárva és a fűtés is megfelelően biztosítva lesz a gyermekek részére.

**Dr. Tóth Attila** kiegészítve tájékoztatta a képviselőket, és ismertette a közüzemi díjjal kapcsolatos árszorzós képletet, mely alapján az E.ON megállapította és megtette árajánlatát. A megállapított és 2023. január 1. napjától hatályos díjtételt 2022. december hónapban előlegként kell kifizetni- amennyiben aláírásra kerül a szerződés. Ezen megállapodással féléves szerződés lép életbe. Amennyiben nem írjuk alá, vagy nem rendelkezünk 2023. január 1. napjával érvényes gáz közüzemi szerződéssel, úgy elzárják a gázt.

A kormány 25 százalékos energiafelhasználás-csökkentést írt elő az állami szerveknél.

A 25 %-os megtakarítás kötelező, a Magyar Államkincstár ellenőrizni fogja. Megjegyezte, hogy a Művelődési Háznál történő teljes elzárással sem közelítik meg a 25. %-os energiafelhasználás csökkentést.

Hozzátette, árajánlattal kapcsolatban megkeresték a Hungary Energy Zrt.-ét is. Megkeresésükre a cég jelezte, hogy nem élnek az árajánlat lehetőségével.

Az MVM levele tegnapi nap folyamán érkezett be önkormányzatunkhoz azzal, hogy a cég ad fix gáz árajánlatot, amennyiben november 30 napjáig nyilatkozik önkormányzatunk, hogy tőlük szerezzük be a gázt. Viszont a fix árral kapcsolatos árajánlatot 2022. december 16. napja után adják csak meg.

Hangsúlyozta, hogy jelenleg az eddigi gázszámla tízszeresével kell számolni, ami azt jelenti forintosítva; hogy az eddigi gázszámla havi 180.000,- forintot jelentett, a jelenlegi árajánlat alapján pedig a 2023. január 1.napjától hatályos 2.300.000, - forintot kell betervezni a következő évi költségvetésbe. Ezen összeg az önkormányzati költségvetés közel 20%-át teszi ki.

Az áram tekintetében hosszabb távú versenypiaci szerződése van az önkormányzatnak. Ismertette a 2024. évig szóló önkormányzatra és óvodára szóló díjakat.

Az óvodánál a kötelező közszolgáltatást biztosítani kell. Megnyugtatásul elmondta, hogy a gyermekek megfelelő hőmérsékletű csoportszobában vannak.

Az óvodánál történő kazán csere sem lenne egyszerű megoldás, hiszen kellene egy kazánfűtő.

Megvizsgálták az önkormányzat erdőterületeit, de jelentős részben ezen területek bozótok, tehát faállomány kitermelésére nincs lehetőség. A tüzelőanyagokat tekintve a pellet fűtésnél olyan kémény kell, ami elbírja az ezzel kapcsolatos kimenő hőhatást, a jelenlegi kémény kapacitása ehhez a fűtőanyaghoz nem megfelelő.

Abban bíznak, hogy az elektromos áram nem fog változni.

**Dr. Balázs Dalma képviselő** kérdése, hogy milyen időintervallumra szólna a szerződés?

**Berg Csaba polgármester** hozzászólásával jelezte, hogy félévre kötik meg.

**Dr. Balázs Dalma képiviselő:** Napelemet telepíteni nem lehet?

**Berg Csaba polgármester:** jelenleg nincs rá pályázati lehetőség.

**Dr. Balázs Dalma képviselő**: nem lehet jobb árajánlatot beszerezni?

**Berg Csaba polgármester** válaszával jelezte, hogy nem.

A kormány lehetőséget ad hitelfelvételre, de ezt a lépést nem áll szándékában megtenni.

**Dr. Tóth Attila jegyző** elmondta, hogy az ÖNHIKI lehetősége is csak akkor működik, ha a település mindent megtett - a gazdálkodás terén - és felélte tartalékait.

**Dr. Balázs Dalma képviselő** megjegyezte, hogy sérül a felelős gazdálkodás elve- mert meg van kötve a kezük, és ha nem kötik meg akkor van egy féléves időszak esetleg amíg semmi nincs és elzárják a gázt. Ha a következő éve elején bejelenti az E.ON, hogy még ötszörösére felemeli a közüzemidíjat, akkor mi lesz?

**Dr. Tóth Attila jegyző** elmondta, hogy 30 napos felmondási idős van, akkor annyit tudnak tenni, hogy felmondják a szerződést.

**Kérő Imre képviselő**: havi vagy féléves elszámolás van?

**Dr. Tóth Attila jegyző** elmondta, hogy az E.ON előző éves fogyasztás alapján bocsátja ki az előleg számlát, és havi elszámolás van.

Mivel több hozzászólás kérdés nem hangzott el, a testület megismerte az E.ON által az önkormányzat részére küldött árajánlatot- az abban foglalt feltételekkel együtt – így a polgármester szavazást javasolt.

A képviselő-testület 5 igen szavazattal, ellenszavazat és tartózkodás nélkül– minősített többséggel- az alábbi határozatot hozta:

**Hidas Község Önkormányzat Képviselő-testületének**

**81/2022.(XI.15.) számú határozata**

Tekintettel arra, hogy az ülésen több kérdés, észrevétel, indítvány nem hangzott el a polgármester a képviselő-testület ülését berekesztette.

kmf.

|  |  |
| --- | --- |
| Berg Csaba  polgármester | Dr. Tóth Attila  jegyző |